

Na osnovu člana 20a. Zakona o radu („Službene Novine FBiH“, broj 26/16, 89/18), člana 3. i 7. Uredbe o postupku prijema u radni odnos u javnom sektoru na teritoriji Kantona Sarajevo („Službene novine Kantona Sarajevo“, broj: 19/21), člana 13. Jedinstvenog pravilnika o radu Univerziteta u Sarajevu, a u vezi sa Odlukama Vlade Kantona Sarajevo, broj: 02-04-47872-28/21 od 30.12.2021. godine i broj: 02-04-1780-4/22 od 24.01.2022. godine, Univerzitet u Sarajevu raspisuje

**JAVNI OGLAS**

**za prijem u radni odnos**

1. **Spremačica u Službi za opće poslove Univerziteta u Sarajevu - 1 izvršilac na neodređeno vrijeme**

**Uslovi:** Pored općih uslova utvrđenih Zakonom o radu („Službene novine FBiH“, broj: 22/16, 89/18), kandidati trebaju ispunjavati i slijedeće posebne uslove:

* NSS

**Opis poslova:**

* pomoćno-tehnički poslovi čišćenja prostorija Univerziteta u Sarajevu
* drugi poslovi po nalogu neposrednog rukovodioca

Mjesto obavljanja rada: Obala Kulina bana 7/II, 71000 Sarajevo

Radno vrijeme: 8,00 – 16,00 sati, 40 sati sedmično

Osnovna plaća: 660,00 KM

1. **Stručni saradnik za obračun plaća u Pomoćnom operativnom centru za obrazovanje Univerziteta u Sarajevu - 1 (jedan) izvršilac na određeno vrijeme - 1 godina dana**

**Uslovi:** Pored općih uslova utvrđenih Zakonom o radu („Službene novine FBiH“, broj: 22/16, 89/18), kandidati trebaju ispunjavati i slijedeće posebne uslove:

-VSS/180-240 ECTS, ekonomski fakultet

-poznavanje engleskog jezika

-poznavanje rada na računaru

-1 godina radnog iskustva na istim ili sličnim poslovima

**Opis poslova:**

- stručno-operativni i administrativni poslovi iz djelokruga rada Centra i drugi poslovi po nalogu neposrednog rukovodioca i rektora Univerziteta (detaljnije o djelokrugu rada na web stranici [www.unsa.ba](http://www.unsa.ba), u dijelu „Propisi Univerziteta u Sarajevu“ – Pravilnik o unutrašnjoj organizaciji i sistematizaciji radnih mjesta Rektorata i podorganizacionih jedinica Univerziteta u Sarajevu)

Mjesto obavljanja rada: Obala Kulina bana 7/II, 71000 Sarajevo

Radno vrijeme: 8,00 – 16,00 sati, 40 sati sedmično

Osnovna plaća: 1.287,00 KM

1. **Stručni saradnik za kadrovske poslove u Službi za opće poslove Univerziteta u Sarajevu - 1 (jedan) izvršilac na određeno vrijeme - 1 godina dana**

**Uslovi:** Pored općih uslova utvrđenih Zakonom o radu („Službene novine FBiH“, broj: 22/16, 89/18), kandidati trebaju ispunjavati i slijedeće posebne uslove:

-VSS/180-240 ECTS, društvene nauke

-poznavanje engleskog jezika

-poznavanje rada na računaru

-poznavanje kancelarijskog poslovanja

-1 godina radnog iskustva na istim ili sličnim poslovima

**Opis poslova:**

* stručno-operativni i administrativni poslovi iz djelokruga rada Službe i drugi poslovi po nalogu neposrednog rukovodioca i rektora Univerziteta (detaljnije o djelokrugu rada na web stranici [www.unsa.ba](http://www.unsa.ba), u dijelu „Propisi Univerziteta u Sarajevu“ – Pravilnik o unutrašnjoj organizaciji i sistematizaciji radnih mjesta Rektorata i podorganizacionih jedinica Univerziteta u Sarajevu)
* Mjesto obavljanja rada: Obala Kulina bana 7/II, 71000 Sarajevo

Radno vrijeme: 8,00 – 16,00 sati, 40 sati sedmično

Osnovna plaća: 1.287,00 KM

**Obavezna dokumentacija koju su kandidati dužni dostaviti:**

* Svojeručno potpisana prijava na Javni oglas sa kraćom biografijom, kontakt podacima (adresa, broj kontakt telefona i e-mail), **tačnom naznakom pozicije / radnog mjesta (obavezno upisati naziv radnog mjesta i na koverti)** na koju se prijavljuje, te dokumentacije koju kandidat prilaže uz prijavu na konkurs:
* Uvjerenje o državljanstvu (ovjerena kopija ne starija od 6 mjeseci)
* Izvod iz matične knjige rođenih ( ovjerena kopija)
* Diploma (ovjerena kopija), za radna mjesta pod rednim brojem 2. i 3.
* Svjedočanstvo o završenom osnovnom obrazovanju, za radno mjesto pod rednim brojem 1. ( ovjerena kopija)
* Potvrda o radnom iskustvu- original ili ovjerena kopija (potvrda poslodavca kod kojeg je kandidat radio ili radi, sa obaveznom naznakom o stručnoj spremi sa kojom je obavljao navedene poslove, i naznakom ukoliko je kandidat zaposlen na određeno vrijeme) za radna mjesta pod rednim brojem 2. i 3**;** a za radno mjesto pod rednim brojem 1., kandidati dostavljaju navedenu potvrdu o radnom iskustvu ukoliko ostvaruju pravo prioriteta u zapošljavanju (dostavlja je lice koje ima prednost prilikom zapošljavanja u skladu sa posebnim zakonom – naziv naveden pod „Napomena“)
* Uvjerenje o radnom stažu ( tj. Uvjerenje o podacima registrovanim u matičnoj evidenciji) izdato od Federalnog zavoda za penzijsko i invalidsko osiguranje za radna mjesta pod rednim brojem 2. i 3. ( ovjerena kopija);
* Potvrda ili drugi dokaz o poznavanju engleskog jezika za radna mjesta pod rednim brojem 2. i 3. (ovjerena kopija)
* Potvrda ili drugi dokaz o poznavanju rada na računaru za radna mjesta pod rednim brojem 2. i 3. ( ovjerena kopija)
* Prijava prebivališta/boravišta u Kantonu Sarajevo, ne starija od 3 mjeseca od dana izdavanja od nadležnog organa (dostavlja je lice koje ostvaruje prednost prilikom zapošljavanja u skladu sa posebnim zakonom – naziv naveden pod „Napomena“)
* Potvrda o nezaposlenosti Službe za zapošljavanje Kantona Sarajevo (dostavlja je lice koje ima prednost prilikom zapošljavanja u skladu sa posebnim zakonom – naziv naveden pod „Napomena“)

**NAPOMENE ZA KANDIDATE:**

* O datumu, vremenu i mjestu obavljanja pismenog i usmenog ispita kandidati će biti obaviješteni putem web stranice Univerziteta u Sarajevu [www.unsa.ba](http://www.unsa.ba), u dijelu „Konkursi“, nakon zatvaranja Javnog oglasa ( nakon isteka roka za prijave na javni oglas).
* Rok za prijavu je najmanje 10 dana od dana objave javnog oglasa u dnevnim novinama.
* Na prijavama obavezno naznačiti adresu i kontakt telefon (poželjno i e-mail adresu)
* Nepotpune (prijave bez adrese i kontakt telefona), neblagovremene i neuredne prijave (kopije tražene dokumentacije koje nisu ovjerene) neće se uzeti u razmatranje
* Ako kandidat ne pristupi pismenom ili usmenom ispitu, smatrati će se da je odustao od dalje procedure javnog oglasa
* Poslovnik o radu je objavljen na oficijelnoj web stranici Univerziteta u Sarajevu [www.unsa.ba](http://www.unsa.ba), u dijelu „Konkursi“
* O konačnim rezultatima Javnog oglasa svi prijavljeni kandidati biti će pismeno obaviješteni.
* Prilikom zapošljavanja prednost imaju lica utvrđena članom 23. Zakona o dopunskim pravima boraca-branitelja BiH („Službene novine Kantona Sarajevo, broj: 45/12, 26/14), odnosno Uredbom o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo“, broj: 37/20; u daljem tekstu: Uredba o jedinstvenim kriterijima), Uredbom o izmjenama i dopunama Uredbe o jedinstvenim kriterijima ( „Službene novine Kantona Sarajevo“, broj 27/21), Instrukcijom o bližoj primjeni kriterija vrednovanja prema Uredbi o jedinstvenim kriterijima („Službene novine Kantona Sarajevo, broj: 38/20), koju dokazuju odgovarajućim dokumentima (potvrda, rješenje, uvjerenje i sl.) koji se prilažu prilikom prijave na Javni oglas, pozivajući se na poseban zakon po kojem imaju prednost
* Kandidat koji bude izabran, dužan je dostaviti uvjerenje o zdravstvenoj sposobnosti i uvjerenje da se protiv istog ne vodi krivični postupak

**OBAVJEŠTENJE ZA KANDIDATE**

* Pitanja, listu propisa i literature iz oblasti iz koje će se polagati pismeni i usmeni ispit, kandidat može preuzeti na Pisarnici Univerziteta u Sarajevu, odnosno na web stranici Univerziteta u Sarajevu [www.unsa.ba](http://www.unsa.ba), u dijelu „Konkursi“.

\*Popis dokumentacije kojom se dokazuje status korisnika po predmetnoj Uredbi

|  |  |  |  |
| --- | --- | --- | --- |
| **Redni broj:** | **Pripadnost branilačkoj kategoriji** | **Naziv dokaza- dokumenta** | **Organ koji ga izdaje** |
| 1. | Član porodice šehida/poginulog, umrlog i nestalog branioca | -Uvjerenje o statusu djeteta šehida-poginulog, umrlog i nestalog branioca  -Rješenje o priznatom pravu na porodičnu invalidninu za suprugu šehida- poginulog, umrlog i nestalog branioca i  -Uvjerenje o učešću u Oružanim snagama za šehida-poginulog, umrlog i nestalog branioca | Općinska služba za boračko-invalidsku zaštitu  Grupa za pitanja evidencija iz oblasti vojne obaveze prema mjestu prebivališta |
| 2. | Ratni vojni invalid | Rješenje o priznatom svojstvu ratnog vojnog invalida | Općinska služba za boračko-invalidsku zaštitu |
| 3. | Dobitnik ratnog priznanja i odlikovanja | Rješenje o priznatom pravu na mjesečno novčano primanje dobitniku priznanja | Općinska služba za boračko-invalidsku zaštitu |
| 4. | Demobilizirani branioci | Uvjerenje o učešću u Oružanim snagama | Grupa za pitanja evidencija iz oblasti vojne obaveze prema mjestu prebivališta |
| 5. | Dijete:  a)ratnog vojnog invalida  b)dobitnika ratnog priznanja i odlikovanja  c)demobiliziranog branioca | Uvjerenje o statusu djeteta ratnog vojnog invalida  Rješenje o priznatom pravu na:  a)invalidninu  b)mjesečni novčani dodatak  c)uvjerenje o učešću u Oružanim snagama | a) i b) Općinska služba za boračko-invalidsku zaštitu  c)Grupa za pitanja evidencija iz oblasti vojne obaveze prema mjestu prebivališta |

Prijava sa kraćom biografijom i potrebnom dokumentacijom podnosi se u zatvorenoj koverti, sa naznakom „NE OTVARAJ – PRIJAVA NA JAVNI OGLAS“, te **naznakom radnog mjesta na koje kandidat konkuriše**, a istu treba dostaviti **do 19.02.2022. godine,** lično na Pisarnicu Univerziteta u Sarajevu, ili poštom (preporučeno) na adresu:

**UNIVERZITET U SARAJEVU**

**Obala Kulina bana 7/II**

**71000 SARAJEVO**

**www.unsa.ba.**

Kontakt telefon lica zaduženog za dodatna obavještenja: 033 668 454